钦定古今图书集成/方舆汇编/职方典/第1178卷 > 黄州府祠庙考一 府县志合载
## 钦定古今图书集成/方舆汇编/职方典/第1178卷 > 黄州府祠庙考一 府县志合载

本府。〈黄冈县附郭。〉

风云雷雨山川坛　在治东南一里一字门外。明正统间，知府钱敏重修，今废。

社稷坛　在治东北三里清淮门外。明洪武间建。正德间拓之，今废。

厉坛　在治东北三里清淮门外，明洪武初建。府城隍庙　在治东南布政分司右，明洪武初建。

县城隍庙　旧在县署仪门内，知县曹愈参改建大门外东隅。

旗纛庙　在黄州卫左，本卫祀之。

关王庙　：一在一字门外、一在清源门内。龙王庙　：一在大崎山、一在北聚宝山。

东岳庙　一在城南元妙观西。一在回龙山，一在望城冈，一在阳逻镇武矶山。

三皇庙　在县东南，今废。考《会典》，“明洪武四年，遣官祭历代帝王陵寝，始诏府州县祀三皇。” 孔子庙　在孔子河。宋、元兵燹，隆庆初重建，贡士孙锡蕃倡修。

张睢阳庙　在安国寺右，榜曰“武节” ，俗呼真君庙。

岳武穆王庙　在城南隅，俗呼“高庙。”

忠显庙　在清淮门外。宋建炎初，赵令𡷫、王远、吴源、刘卓死金人之难，后人即其地立庙祀之。晏公庙　在赤壁矶。

南塘庙　在团风镇

华光庙　：在团风镇后街。明洪武十八年，民祝茂先建。

吴丞庙　在县旧邾城。元左丞吴汝戍邾死难，立祠祀之。

土地祠　在县仪门外宾馆前。

里社土谷祠　：在城十有二。

忠节祠　在府城旧鼓楼西，即相公庙旧址。祀唐张巡，宋岳飞、吴源、赵令𡷫、王远、刘卓、何大节，附苏轼、王禹偁。

苏东坡祠　一在赤壁矶，一在“洗墨池。”

“七贤祠　” 在城隍庙左。祀周濂溪、程明道、程伊川、张横渠、邵康节、王阳明、朱晦庵。今毁。

韩魏公祠　在安国寺东。初，琦侍兄琚守黄州，于西厢读书，邑人就书斋祀之。岁久斋圮，祠于僧会司。嘉靖间，知县孟津就僧舍旁立“阳明先生祠。” 后教谕张性鲁移魏公像于阳明祠前堂，合祠之。

“三贤祠　” 即“三贤堂。” 在府学。祀王禹偁、韩琦、苏轼。

武节祠　在安国寺右，祀唐忠臣张巡，旧名景佑真君庙。明弘治庚申改建，揭今扁，同知韦厚《记》。巡有保障江淮功，江淮民并祀之。阳逻南华山，亦有张睢阳庙。

“孝介祠　” 在府学左，祀邑绅昆山令樊玉冲。《吴公祠　》在府城隍庙前。公名淮，有功于郡，立祠祀之，今颓。

曹令公生祠　在城隍庙右，祀县令曹愈。参“尊贤祠　” 在赤壁。祀曹璜、冯应京、瞿汝稷。即冯夷宫址，今废。

黄安县

“风云雷雨山川坛　” ：在北门外。

社稷坛　在南门外

厉坛　在治西

城隍庙　在治西南

“德惠祠　” ：在社学前，为冯应京建。

耿公专祠　在棂星门之右，县令李文芳建，《蕲水县》

山川坛　：在治东。知县谢于冈建。

社稷坛　在治北二里。明嘉靖间，知县陈兰化建。

厉坛　在治北二里，知县陈兰化建。

城隍庙　：在治西。崇祯末，毁于贼，后阖邑市民修复之。

关帝庙　：在治东城内。

东岳庙　有七，“一治东五里，一巴河镇，一圻湖，一朱店，一城角桥，一梅梓山，一团陂镇。”

南岳庙　有二，“一治南五里，一龙泉山。”

龙女庙　在月子山上，有龙潭，见《一统志》。仙女庙　，在密峰山。相传仙女姓刘，家于此，后仙去，乡人祀之。

晏公庙　有三：一在麻桥，一在兰溪，一在巴河镇。

伍贠庙　在伍洲。伍贠，楚人，楚杀其父伍奢，伍贠奔吴，渡江于此，解佩剑以赠渔翁。其后伍贠自刎，吴取贠尸，盛以鸱夷革，浮之江中。吴人怜之，为立祠于江上。兹因昔为渡处，故亦祀之。孙权庙　在城山。十三年，曹操遗权书曰：“近者奉辞伐罪，旌麾南指，刘琮束手。今治水军八十万众，愿与将军会猎于吴。” 权以示臣下，莫不失色。权用周瑜、鲁肃计，与刘备并力，破操于赤壁。先是，进兵时，瑜以舟，权以陆，驻营此山，后因立庙以祀焉。

葛洪庙　在葛公山。晋葛洪隐于此。

张雎阳庙　在巴河镇

三贤祠　在治南城内，黄州府知府郭凤仪建，祀晋王羲之、唐陆羽、宋苏轼。见《一统志》。嘉靖三十九年，知县陈兰化重修。崇祯癸未毁，近为住民占其遗地，急宜清复。

圣女祠　在华桂山

阎公祠　在治南城内，为知县阎士选建，今存基址。

孙公祠　：距治西北二里。为知县孙善继建，今有址。

宋公祠　在治西北，为知县宋文昌建。

游公祠　在治南灵路口，为知县游王廷建。李公祠　在治西兴贤庄，为知县李汝璨建。“五义士祠　” 崇祯丁丑知县龚鼎孳为邑人程为常、徐玉兰、蔡巨人、胡方壶、徐用极杀贼阵亡建。

罗田县

山川坛　在城外南一里。

社稷坛　在城外东北一里。

“邑厉坛　” 在西城外一里之山半，以三月清明，七月十五、十月初一日祭。有明太祖御制文，今仍从之。

乡厉坛　今各乡俱废无考。

城隍庙　在治东

太子庙　在北风河

南岳庙　在石柱山下

关帝庙　：原系邑侯王邦翰建于大阅场，后为兵废，今重建。

五显庙　邑人胡汀建。嘉靖乙酉，县公夏雷欲毁灭之，是夜梦五人借雨伞，次日遂止之。至今双桧合抱，干霄可爱。

排衙山庙　，政平间建，崇祀朱公总管，以神力痊荆国主久坏之目疾，奏闻，敕旌之。

双庙　。“二郎庙　。” “富家庙　。” “童家庙。”

东岳行祠　旧在东门河堤，僧性募建于黄泥塘，乃王氏“之美庄。” 其所建之殿门僧室，极其整饬。

四贤祠　在县鼓楼之内，为梁大皞凌存彝、姚孟昭、王邦翰建。

倪公祠　在县治西，今废。

姚公祠　在县治东，今废。

麻城县

风云雷雨山川坛　在治南。明洪武初建。成化初改建县东南。

社稷坛　在治北，“洪武初建，成化初重建。” 厉坛　在治北，洪武初建。

城隍庙　在县南。洪武初建，嘉靖辛卯重修。东岳庙　在北关厢。周弘祐大书“岱宗驻跸。” 南堂庙　在龙池上。右为烈女庙，今颓。

化主庙　在龟峰顶。相传即前邑令张毅也。傅元帅庙　在县东一里。民疫祷之，应如响。张化主庙　在治东八十里龟峰山。铁像犹存。紫薇侯庙　在治北。宋人张行七捍火灾建庙祀之。

张相公庙　一在五脑山，一在西门外。《一统志》：“宋时，县人张行七毁沿江诸庙系狱。适有火灾，释行七，捍之立止。至五脑山，人马俱化。邑人为建庙。”

东岳行祠　在沙街

忠节祠　在县治内。祀赵令𡷫、王远、吴源、刘卓。文昌祠　在高岸河蔡家园。因“水打蔡家园” 之谣始建。

“遗爱祠　” 邑人为知县文德连、三元宋一麟建，塑有像，今改为关王庙，在县治前街之左。《黄陂县》

“风云雷雨山川坛　” 在治南。

社稷坛　在治西一里

厉坛　在治西北

城隍庙　在治东

关帝庙　在县堂东数百武。

木兰将军庙　在县北六十里木兰山下。有忠烈庙，后有冢。

东岳庙　在县西北郭外十里许，与木兰寺近。万历间重修。

晏公庙　在县西南

萧公庙　昔在西城外，久废，今合“晏公” 为一祠，在小南门城内。

二程祠　：在滠源南岸，即二程先生读书堂，居人立祠祀之。

双忠祠　在县东一里。睢阳张公巡、太守许公远并祀。

文昌祠　在县西铁锁潭墩上。

蕲州

风云雷雨山川坛　：在南门外。

社稷坛　：在北门外一里。

厉坛　“在州北三里。”

城隍庙　在麒麟山之东。

乡傩庙　在州南二里

元天庙　在州西

顺济龙王庙　在龙矶之巅。石磴嵯峨，立于水中。相传即吴、许二君所诛大蛇。于熙宁中王师南征，载军仗数十船泛江而南，龙伏于中，有风云百里之状。有司以其事闻，诏封“顺济龙王” ，遣太常致祭祠下。今重修。

水府庙　在羊子㙩，即三闾祠，相传已久。后明万历年间，里中卢、张诸大姓倡募重建。癸未，寇毁。今议重建，仍改“三闾祠。”

二郎庙　在州治西，永康导江县，高济王次子，即秦李兆也。元丰时，民立祠祀之。灌口帝即位，敕封灵思侯。其庙有二，一在四祖寺左，明嘉靖戊戌年荆府鼎新建盖；一在大西门内，嘉靖丙午年郡人募建。明末寇乱未大毁，里人随募重修。

关公庙　在州治前。明洪武二十二年，指挥李轸立。明末寇毁。今未重建。

萧公庙　在州治西南滨江。神本新淦人，姓萧名化轩，殁于宋咸淳间，为神。元时以其子祥淑合祀焉。明初遣官谕祭于汏洋洲庙。永乐中，其孙天仕卒，屡著英异，亦合祀之。诏封“水府灵通广济显应阴祐侯” ，今毁，未重修。

晏公庙　在乾明矶坡。明洪武十九年，民人胡恂刱立，后火。嘉靖五年重建。神清江镇人，名成仔。元初为文锦局堂长，因病归，发舟尸解。人以为神，立庙祀之，有灵显于江湖之间。事闻于朝，封平浪侯。嘉靖甲申，运使陈大中以其址建禹王阁，今存。

五显庙　有二：一在崩岸头，一在州南四祖寺。神有聪明正直之德，先正，吴两崖称之曰：“变化莫测，充周无穷，全五常之德，膺五朝之封。” 刘三吴记神发祥自婺，《郡乘》所载：唐贞观初，五人自天而下，立于双桧间，因立祠祀之。荆府重修，今存。

郎家坂戏庙　在州南一里。明洪武八年，民人蔡兴伍高俊盖造。二十四年，千户戴祥改建。神高阳氏三子，乡市皆崇重之，即古大傩，为民逐疫者。庙今尚存。

三洞龙王庙　在三角山。宋庆历间，祈雨有应，仁宗诏封“上洞灵祐侯、东洞显应侯、西洞灵应侯。” 绍兴间，祈雨又有应，俱进封为王。

火星庙　有三：一在富顺府傍，一在聚奎门内，一在瓦屑坝庙。今毁，未重修。

洪山庙　在州北迎恩坊，今毁。

芭茅山庙　在凤山之麓。今存。

天王庙　在熊画岭

百神庙　在芭茅山庙之城南，凤山之麓、西门外。

白马庙　遗址在州治中大街，《石碑》见存。“靖明庙　” 在州东北高山。元至正十五年民宋仕甫建，今毁。

费圣龙君庙　旧址。蕲春县，今州治十里有行祠，元蕲州路总管昭武建。神姓费名光辉，生于唐贞观四年六月二日，父元昇出耕，母刘氏饷之。时雷雨晦暝，感龙而娠，忽有僧付之药曰：“服之三年当产。” 届期始诞，甫七岁，出就里师浴于涧水，水溢逆流，师异之，夜窥其栖，但见黄龙蟠伏。贞观十七年七夕，云雾四合，化为黄龙而去。蕲人立庙祀之，旱祈辄应，封为“德化侯。”

文昌庙　旧在文庙戟门之左。明成化间，提学副使薛纲撤其像入“元妙观。” 弘治五年，知州杨淮毁其祠，古柏二株尚存。

鲁王庙　在州东，今毁。

高山庙　在州东五里

三官庙　“在州东” ，今存。

唐王庙　在州东南，今毁。

烈士庙　在龙眼矶傍。王彦明守蕲，元兵压境，拒战，粮尽，举家登大舰，凿而没之。郡人称曰“烈士王公之庙” ，岁祀之。明洪武初建，景泰中重建，后并以祀王玠，题其额二烈士庙今存。

关圣祠　在南关外江岸上。明万历庚戌年鼎建，最著灵异。前祀关圣像，后祀侯、韩二公像。癸未寇乱，尚未大毁。

皇清顺治己丑年，韩参戎移祀废藩“沉香楼”，遗址为

建庙焉

报功祠　在江岸关圣祠右，为防道吴公国仕建。

咏德祠　在江岸关圣祠左，为州守仁和钱公兆元建。

卢氏节烈祠　：在城内凤山坊，为殉难卢如鼎、杨、袁二烈妇建。

三公祠　在州城内。明洪武三年，知府徐麟建。其详不可考。但祠中神主题云：“本郡土主” ，中神主题为“提刑按察使何公” ，左云“安抚使吴公” ，右云“安抚使张公。” 盖古有惠泽及民者，而民并德之，故立祠祀焉。明末寇毁，今未重建。

四节祠　旧为褒忠庙，在州内。金人攻蕲，宋守李诚之及通判秦钜等力战死之。封“正节侯” ，钜封“义烈侯” ，赐额今毁。

三闾祠　，其址有五：一在递运所，一在鸿宿洲，一在羊子㙩，一在挂口寨，一在王厂，近被火，遗址尚存。

广济县

风云雷雨山川坛　：在治东一里。

社稷坛　在治西半里。明洪武十五年建，成化十七年修。

厉坛　“在治北半里。”

城隍庙　在治东

关帝庙　：在县治西，毁。顺治初，僧如润苦行募建。薙草芟茅，寝食风雪中，豺虎不畏。

文山庙　在县南十里

徐家庙　在县治西二里。

大金庙　在治南三十里。

仙姑庙　在治南九十里。

水府庙　在治南九十里。

许真君庙　在治南九十里。

吴王庙　在田镇，久圮，黄公玉铉捐俸重修。“太子庙　” ，在车门村。又城荡湖、白石山亦有“仰山庙　” ，在治南七十里。

荆林社庙　在治南五十里武山湖滨。

上庙　在龙武二镇

《下庙　》在武镇，崇奉神祠，众许戏愿，上下神祠戏台，竞为侈靡。以是相高，费数百金，贫民宁破家资，亦所不恤。其侈过《露台》矣。

费龙君祠　在治东二十五里。

五显祠　在县仪门外

胡公祠　为胡侍御克俭署县事立。

刘公祠　为知县刘引昌立，今毁。

黄梅县

风云雷雨山川坛　在县南。

社稷坛　在治北

厉坛　在马头山

城隍庙　在县治西

关圣庙　在县河南岸。巡抚郭惟贤建，以塞水口者。

真君庙　在孔垄，以祀江西旌阳真君。

东岳庙　在东关外

丁仙庙　在茅栗山

“石道真仙庙　” 在多云山麓。

五显庙　在丁字街，系元税课司务张允中之署。明初罢局，改庙。

晏公庙　在段家洲

陶王庙　在上新，祀晋都督陶侃。

南岳鸡公庙　在南关外，刘建所建也。

“福主庙　” 姓宋名益，任刺史，弃官隐，能救旱疫，后人立庙祀之，庙在黄龄洞。

岳武穆王庙　在西关外，今废。

文昌祠　在县河北岸，与关庙相对建，以“开文运者” ，今废。

鲍公祠　公名照前，宋人，以参军驻守梅地，因家焉。县基乃其故址。

郭公祠　。公名惟贤，巡抚湖广，建梅城，梅人德之，因祠祀之。。